<classify> MWANDISHI WETU KHARTOUM TIMU ya Taifa ya Tanzania,Taifa Stars, leo itakuwa na shughuli pevu ugenini mbele ya Sudan katika mchezowa kuwania kufuzu fainali za Kombe la Mataifa ya Afrika kwa Wachezaji wa Ligiza Ndani CHAN, utakaopigwa kwenye Uwanja wa Omdurman, mjini Khartoum. Stars itavaana na Sudan ikitoka kulazimisha suluhu ugeninidhidi ya Rwanda katika mchezo wa kimataifa wa kirafiki wa kalenda ya Shirikisho la Soka la Kimataifa FIFAuliochezwa Jumatatu kwenye Uwanja wa Amahoro, Kigali. Timu hiyoilitumia mchezo huo kama sehemu ya maandalizi ya mechi hiyo ya marudiano dhidi ya Sudan. Stars itashuka dimbani kuikabili Sudan ikiwa nakumbukumbu ya kupokea kichapo cha bao 1-0 katika mchezo wa kwanza wa michuanohiyo uliochezwa Septemba 22, mwaka huu, Uwanja wa Taifa, Dar es Salaam. Timu hiyoitahitaji ushindi wa kuanzia mabao 2-0 ili kutinga hatua ya makundi ya michuanohiyo itakayofanyika mwakani nchini Cameroon. Stars imejikutamikononi mwa Sudan baada ya kuitupa nje Kenya Harambee Stars kwa penalti 4-1baada ya michezo yote miwili ya nyumbani kumalizika kwa suluhu. Kikosi hichokinachonolewa na Kaimu Kocha Mkuu, Etienne Ndayiragije kitakuwa na mtihanimzito wa kushinda mchezo huo ili kunasa tiketi ya kwenda Cameroon, ikiwa nimara ya pili baada ya kufanya hivyo mwaka 2009 katika fainali zilizofanyikanchini Ivory Coast. Huo utakuwamchezo wa sita kwa Ndayiragije kuiongoza Stars tangu arithi mikoba iliyaochwana mtangulizi wake, Mnigeria, Emmanuel Amunike. Rekodizinaonyesha Stars imeshakutana na Sudan mara 24 katika mashindanombalimbali, ikishinda michezo minne,sare nane na kupoteza 12. Akizungumziamchezo huo, Ndayiragije alisema kikosi hichokiko tayari kwa mapambano ya kusaka ushindi utakaowawezesha kuibwaga Sudan kwaona kutinga hatua ya makundi. Alisemawachezaji wanaonekana kuwa morali ya hali ya juu katika mazoezi tangu walipofikaSudan, huku mipango yao ikiwa ni kupindua meza ugenini. Kila kitu kipo sawa kwa ajili ya mchezo wetudhidi ya Sudan, tunafahamu umuhimu wa mchezo huu ndiyo maana tumeweka msisitizowa hali juu ili kile tulichopanga kiweze kutimia, tunajua kazi haitakuwa rahisikupata matokeo hapa, lakini kwa uwezo wa Mungu na maandalizi tuliyofanya,tutashida. Tulikuwa na mchezomzuri wa kirafiki dhidi ya Rwanda Jumatatu, mechi ile ili kipimo sahihi kwetuna imetusaidia kujijenga kimbinu kabla ya kuivaa Sudan, tuko tayari kujitoleakwa kadri ya uwezo wetu ili kuhakikisha tunawapa Watanzania kile wanachokitaka,tunaomba watuombee ili tuweze kutimiza lengo hili la kitaifa, alisema.  <topic>: MICHEZO 